Mga alas-kwatro na ng umaga, may tumawag sa akin.
May aksidente sa bangka,
at karamihan sa mga bata ay nasa Beaufort Memorial Hospital,
pero hindi nila mahanap si Mallory.
May tumawag, at siya ay ang nanay ni Mallory, sumisigaw.
Ang tawag na nakuha ko nang umagang iyon ay...
Iyon ay tawag na di ko hihilingin na mangyari sa ibang magulang.
Sinabi ko lang sa sarili ko na...
hindi ito nangyayari, di totoo, di ito pwedeng mangyari.
Nakatuon lang ako na makarating doon. Ang Beaufort.
Di ako makapag-isip ng maayos.
Wala pa rin kaming ideya kung saan kami pupunta.
Papunta kami sa Beaufort.
Ayaw kong pumunta sa ospital dahil alam kong wala si Mallory doon.
Huminto kami at parang, alam mo na, saan kami dapat pumunta?
Sa wakas ay nalaman namin na nangyari ang aksidente sa Archers Creek.
Pagdating namin doon, may alagad ng batas sa paligid.
Tumanggi si Anthony na pumunta sa ospital.
Alam nilang may mali sa balikat niya, pero ayaw niyang umalis doon
dahil di siya aalis nang wala si Mallory, sabi niya.
Noong nagdadasal ako, ako ay, "Panginoon, alam mong nagdududa ako sa iyo
at nagtanong, bakit kailangang ang anak ko?
Ano'ng masasabi mo sa taong lumalapit sa iyo,
at nandoon ang anak mo, at nawawala sila, nawawala?
Wasak siya at sinisisi ang sarili.
Parang, literal na nasa parehong lugar kami.
Paano ako nakarating at siya hindi?
Dinala nila ang dive team,
at sinubukan nilang hanapin siya,
pero napakalakas ng agos.
5:30 AM PEBRERO 24, 2019
Baka lalo siyang dinadala ng agos palayo sa puntong ito.
Tumawag ka para kunin ang helicopter?
Masyadong foggy.
At nakaupo lang ako doon, naghihintay.
Tinawagan kami ni Miley. Nakakatakot ang biyahe.
Di mo na alam ang sasabihin o iisipin.
Ang nagawa lang namim at magdasal. Magdasal lang at iyon ang ginawa namin.
Ako lang at si Paul at Connor sa ospital nang oras na iyon.
At si Connor, halos di makapagsalita dahil namaga ang panga niya,
at may malaking sugat.
Nagsimula akong mag-panic tungkol kay Mallory
at nagtanong ako kung may balita sila.
May alam ka ba? Nahanap na ba siya?
Umaasa ako hangga't kaya ko.
Sa ospital, nagsimulang pumasok sa akin ang nangyari.
Lahat ng mga nars na labas-pasok, ibat't iba ang mga tanong,
at ang naiisip ko lang ay kung may nakahanap na kay Mallory.
Gusto ko lang na nandoon si mama.
Pagdating ko roon, dinala nila ako sa isang silid
at tatahiin nila ang mga daliri niya dahil nabalatan ito.
Isa sa mga nars, nakatayo siya doon at pinapalitan niya ang IV at sabi niya,
"Di ko dapat sabihin ito sa iyo, pero si Paul, lasing na lasing siya
at kailangan niyong lumayo agad hangga't kaya niyo."
At pagkatapos, nang kinuha siya para i-xray,
lumapit sa akin ang isa sa mga nars at sinabing
"Nars sa nars, at nanay sa nanay, kailangan mo siyang ilayo sa kanya."
Sa loob ng sampung minuto na nasa ospital ako,
tinanong ako ni Officer Pritchard.
Sabi niya, "Kailangan kong kunin ang pahayag mo."
Doon ko naisip na, imbestigasyon na ito ngayon.
Di nagtagal ay nagpakita si Alex Murdaugh, kasama ang lolo ni Paul na si Randolph.
Ang mga lalaking ito na may malaking reputasyon sa Hampton County,
sa tingin ko ay magsisinungaling at mandadaya at tatakpan ang kahit ano.
Lasing na lasing si Paul.
Lumapit kami, at naririnig ko sina G. Randolph at Alex.
Sinabi ni Randolph Murdaugh, "Hindi, hindi mo siya maiinterbyu ngayon.
Mas lasing siya kay Cooter Brown."
Tumawag si Connor, at sinabing,
"Daddy, naaksidente kami at nawawala si Mallory."
Nag-ring ulit ang phone ko, at si Alex Murdaugh.
At sinabi niya sa amin ni Christine na si Connor ang driver ng bangka.
Hindi isang trahedya lang ang inaalala niya, kundi dalawa.
At sinabi niya sa amin na huwag mag-alala,
na mababantayan niya si Connor, at, "'Wag mag-alala, bahala kami kay Connor."
Hinila ako palabas ng kwarto para ipa-CAT scan ang panga ko,
at bumulong si Alex sa tainga ko at sinabing,
"Tumahimik ka lang, ako ang bahala. 'Wag kang magsasalita."
Iyon ay medyo nagpapahiwatig na ako ang nagmaneho.
Pagdating namin sa ospital, sinubukan kong puntahan ang anak ko,
at pinipigilan niya kami.
Sina Randolph at Alex ay nakikipag-usap sa mga alagad ng batas.
Pumasok sila sa kuwarto ni Connor at sinabi niya,
"Pinangalanan kang driver ng bangka."
Habang inooperahan ang kamay ko,
pumasok si Randolph, at tinitigan ako.
May narinig kaming katok.
Kumakatok Alex Murdaugh sa salamin na pinto at parang,
"Papasok ako diyan. Ako ang kinakatawan niya."
Bago ako makarating doon, tumalikod si Alex at sinabing
na siya ang kinatawan niya at gumaganap na tagapag-alaga.
Tumingin ako sa head nurse at sinabing, "Ma'am, paalisin siya sa kwarto ko."
Lumapit si G. Randolph para kausapin ako, at sinabi ko,
"May balita na ba kung nasaan si Mallory?
May nahanap na ba sila?"
At sinabi niya, "Sino ang tinutukoy mo?"
At sabi ko, "Si Mallory Beach, G. Randolph, si Mallory."
At sabi niya, "Sigurado akong alam natin kung paano matatapos 'yon."
At di ako makapaniwalang sinabi niya 'yon.
6 NA ORAS PAGKATAPOS
Si Mallory Beach ay di na nakita
mula nang ang sinasakyan nilang limang magkakaibigan
ay sumalpok sa Archers Creek nang 2:00, umaga ng Linggo.
Ang mga rescue crew mula sa Beaufort at Parris Island
ay sinuyod ang loob at paligid ng lugar.
Binuksan ko ang computer, at ang una kong nakita ay,
diyos ko, may nawawalang babae sa Hampton County.
Tapos nang malaman namin na kasama si Murdaugh,
parang, "Lagot."
Narinig ko iyon kinaumagahan sa simbahan.
Estudyante ko si Mallory.
Mabilis na kumalat ang mga pangyayari.
Lumalakas ang tensyon na si Paul ang nagmaneho at lasing na lasing.
Narinig ng karamihan na baka tanungin kung sino ang nagmaneho ng bangka.
Pagkalabas ko ng ospital, pumunta ako sa tulay.
Nagtipon ang mga search party.
Parang titigil ang puso ko sa tuwing darating ang mga diver,
at pagkatapos ay madudurog ang puso ko pag sinabing wala silang nahanap
at pupunta sila sa ibang lokasyon.
PATULOY ANG PAGHAHANAP SA NAWALANG BOATER
Nakipagkita ako kay Anthony at sa mga magulang niya,
pero tumanggi pa rin siyang umalis doon.
NOBYO NI MALLORY
Alam mo, medyo nahirapan akong umalis.
Nanatili siya doon buong araw.
Ayaw niyang umalis. Gusto niyang nandoon siya.
Araw-araw, lumulusong si Anthony sa tubig.
Kakausapin niya ito at magdarasal, at...
Noong araw na iyon, narinig kong sinabi niya sa isa niyang kaibigan,
"Di ko alam ang mangyayari.
pero kung aahon siya sa tubig na ito ngayon,
papakasalan ko siya ngayong araw. Kukunin ko siya at pakakasalan ngayon."
Nakarating na kami sa tulay, naalala ko, ang makita ang magulang niya
at naalala ko na naman.
Alam mo, parang mas totoo sa tuwing kailangan mong harapin.
Si Miley, bilang matalik niyang kaibigan mula noong kindergarten,
ang magagawa ko lang ay hawakan siya at yakapin at umiyak.
AMA NI MALLORY
Di ko makakalimutan ang pag-iyak ni Miley para kay Mallory.
Lumaki kang may kasama, may samahan sila gaya kina Miley at Mallory,
parang nagmamakaawa siya sa Diyos na tulungan siya.
PAGHAHANAP SA BOATER
May alagad ng batas
na nakaharang sa kinaroroonan ng bangka kung saan nandoon ang dive team.
SARADO ANG LUGAR
Pero nagtanong ako, sabi ko,
"Gusto ko lang makababa doon para tingnan, makita ang pinangyarihan."
Gusto ko lang makita ang bangka, makita kung saan ito nangyari.
MAG-INGAT
At sinabi niya sa akin na hindi pwede,
na mahigpit ang utos sa kanya na walang makakapasok.
At hindi nagtagal pagkatapos,
nakita ko sina G. Randolph Murdaugh at Maggie Murdaugh, na magkasama,
na bumaba sa pinangyarihan kung saan ito nangyari.
Paano sila pinayagang pumunta doon?
Ibig kong sabihin, anak ko ang hinahanap nila.
Doon ko napagtanto na ang mga Murdaugh
ay mas nag-aalala tungkol sa pagtatakip kaysa sa paghahanap kay Mallory.
Di nakakagulat. Hindi nakakagulat iyon.
Gusto ni Anthony na lumapit kung saan siya napunta sa tubig,
at di siya pinapasok.
Hinila ng kapatid ni Alex, si John Marvin, ang bangka palabas doon.
Hindi pa namin alam 'yon nang oras na iyon, pero...
Hindi dapat. Iyon ay crime scene.
72 ORAS PAGKATAPOS NG PAGSALPOK
Tatlong araw ng paghahanap, wala pa ring palatandaan ng nahulog na teenager.
May siyam hanggang 12 patrol boat ang Department of Natural Resources,
diver teams, pati na din mga helicopter.
Alam mo, mas kritikal ang timeline
alam mo na, sa mga rescue at kung anupaman.
Kung may lumusong sa tubig sa panahong iyon ng taon,
malamang mas gusto mong mahanap sila agad kesa...
Sinabi ng Beaver Country na dalawang batang lalaki ang nagmaneho.
Si Paul Murdaugh o si Connor Cook.
PAGHAHANAP
Ang endgame ni Alex ay i-frame ang anak ko at hindi ang anak niya.
Nakakagulat. Mahirap itong lunukin.
Lumaki kaming kasama ang mga Murdaugh. Magkaibigan kami ni John Marvin.
Magkaibigan sina Marty at Alex. Naglaro kami nang magkakasama.
Nang makapagtapos kami ng hayskul, nagkanya-kanya kami.
Nagkahiwalay kami.
Tatlong gabi pagkatapos ng aksidente, tinawagan ako ni Alex.
At sinabi niya, "Marty, kailangan nating mag-usap."
Pagdating ko roon, madilim na, walang ibang sasakyan sa parking lot.
Kaya bumaba ako sa sasakyan ko, lumabas siya sa sasakyan niya,
at kinuha niya ang phone niya sa bulsa at binuksan,
pinatay niya ang phone niya at inilagay sa trak niya at sinabing,
"Gusto kong malaman mo na hindi kita nire-record."
Pagpasok namin, sabi niya, "Piliin mo ang kuwarto mo, Marty."
"Ano'ng ibig mong sabihin?"
Sabi niya, "Tinitiyak kong di mo ramdam na may inihahanda kami para sa iyo,
na parang nire-record o kinukunan ka."
Pero sinasabi ko sa sarili ko sa sandaling ito...
"Oo, sinet up ako."
Nakaupo siya doon sa mesa, at sinabing,
"Kailangan kong malaman kung ano ang paninindigan niyo.
Hindi ko kayang magluksa sa pagkawala ni Mallory
dahil sa pag-aalala sa maaaring mangyari sa anak ko."
Sabi ko, "Alex, wala akong ibang maisip kundi ang pagkawala ng batang ito."
Gusto niyang tiyakin na...
nakatikom ang mga labi ko nang gabing iyon.
Palagi kong naririnig na may nawawalang mga tao dahil sa mga Murdaugh.
Lumapit sa akin si Connor at umiiyak.
Tinanong niya ako, "Daddy, papatayin ba nila ako?"
5 ARAW PAGKATAPOS NG PAGSALPOK
Si Mallory Beach ay di na nakita mula noong Linggo ng umaga.
Sabi ng mga opisyal, kahit limang araw na, rescue mission pa rin ito.
Sa mga panahong iyon, may takot sa likod ng utak ko
na may...
May mali.
Ilang beses kong naisip, "Ba't di nila ginagawa ito o iyon?"
Alam mo, di pa narehistro sa akin, sila... Pi-ning ba nila ang relo niya?
May Apple watch siya.
Ibig kong sabihin, dapat may gumawa na niyan noon pa, at--
- Sa umaga ng aksidente. - Dapat ginawa nila kaagad.
Ayaw ng mga Murdaugh na makita siya,
dahil kung di siya matagpuan, walang krimen.
Pinapanood ko ang helicopter, nagdadasal at nagdadasal,
at narinig kong may umupo sa likod.
Kaya lumingon ako, si Maggie pala.
At sinabi niya sa akin, "Beverly, paano kung di na nila siya matagpuan?"
At marami akong naisip, na parang,
kung hindi mahanap ang batang iyon,
sa likod ng isip ko, iisipin ko "Ano'ng ginawa nila?"
7 ARAW PAGKATAPOS NG PAGSALPOK
Nagsimba kami kasama ng tatay niya at ng pamilya niya,
at pumunta kami sa tulay, at...
Naaalala ko ang lalaking ito, papasok siya sa trak niya.
Sabi niya, "Nahanap na siya."
Grabe ang kaba ko.
Nagsisimula nang umalis ang iba,
at natatakot ako, "Hindi ito totoo."
911, ano ang emergency?
Si Kenny Campbell ito.
Nasa search team rescue kami. Tingin namin ay nahanap na namin siya.
Gumuho ang mundo ko.
Nakakadismaya, nakakadurog ng damdamin,
at sumakay ako sa kotse ko, at nagmaneho pauwi,
at umiyak sa bisig ng tatay ko.
Pasensya na.
Masaya ako na natagpuan na siya.
Nadurog ang puso ko na pumanaw siya.
Ang malaman na natagpuan siya ay magbibigay ng closure sa pamilya.
Alam mo, naiintindihan ko na malamang...
Na baka wala na siya.
Ni di siya makapasok sa silid niya, kaya dito kami natulog sa sala.
At magigising siyang sumisigaw, o iniisip na nasa tubig siya.
Ibibigay niya ang lahat para protektahan siya.
MGA KAIBIGANG BABAE
Bakit kailangang ang taong pinakamalapit sa akin?
Ang taong nakasama ko sa lahat?
Ang pinaka-inosenteng tao.
Sa tingin ko, napakabuti niya para sa mundong ito.
Kaya lang...
Pumasok sa akin na wala na siya.
HULING PAALAM KAY MALLORY
Sa libing niya, may pila sa paligid ng parking lot.
Mga taong naghihintay na makapasok.
At ang pagbubuhos ng pagmamahal mula sa mga taong hindi ko pa nakilala...
Nakakamangha na maraming nagmamalasakit sa kanya.
Nawala ang espiritu niya para makasama ang Panginoon.
At alam kong makakasama namin ang anak namin balang araw.
Happy birthday, mahal na sugar bear
Happy birthday to you
Pero gusto naming maibigay ang hustisya sa lupa.
Dahil wala sa atin ang higit sa batas.
Gusto kong tiyakin na hindi ito mapagtatakpan.
At maibibigay ang hustisya.
Buong buhay kong lumaki sa Hampton County, kasama ang mga Murdaugh,
akala nila mas mataas sila sa batas.
Ang kaibigan ko, dinala niya kami papunta kay Mark Tinsley.
Naniniwala si Renee na kakainin at idudura sila ng mga Murdaugh.
Iyon ang nagtulak sa kanya para tawagan ako.
NOONG 03/03/19
May aktibong imbestigasyon na nangyayari.
Walang nagbabahagi ng impormasyon sa pamilya.
IMBESTIGASYON SA AKSIDENTE, PENDING ANG POSIBLENG KASO
Ang alam ko lang, may babaeng namatay.
Ang daming nasugatan at grabe.
May sarili akong anak na malapit sa edad nila.
Naalala ko ang lungkot na naramdaman ko para sa pamilya.
Nakatira ako sa county na katabi ng Hampton sa nakalipas na 21 taon.
Magkakilala lahat,
at kilala ko si Alex at ang mga tao sa law firm sa loob ng mahigit 20 taon.
Ang pinakamagaling, ang pinakamatindi.
At kailangan mong maging handa at handa sa lahat ng oras.
Isa sa mga ginawa ko ay nagsimulang magsiyasat
para malaman ano talaga ang nangyari.
Para patunayan na si Paul ang driver.
PEBRERO 23, 2019
Ika-23 ng Pebrero, ito ang magiging date night.
Sina Paul at Morgan, Anthony, Mallory, Connor Cook at Miley Altman.
Pumunta si Paul sa Parker's Convenience Store,
kung saan bumili siya ng humigit-kumulang $50 na alak.
Si Paul, na 5'7" at tumitimbang ng 148 pounds,
ay ginagamit ang driver's license ni Buster dahil siya ay menor de edad.
Ini-scan ng cashier ang lisensya. Tama ang beep.
Kaya nakabili siya ng alak.
Alam ni Paul na magkakaroon ng traffic nang gabing iyon.
Iyon ang dahilan kaya gusto niyang sumakay ng bangka.
Pumunta sila sa river house, nagbangka at nagsimulang uminom.
Nag-funnel si Paul ng anim na Natural Lights.
Sumakay sila sa bangka, papunta sa oyster roast.
Lumabas sila at pumasok.
Nang umalis sila sa oyster roast, nasa amin ang phone record ni Paul.
At tinawagan ni Paul,
una ang kanyang ama, na mukhang hindi sumasagot.
Pagkatapos ay ang ina niya.
May limang minutong pag-uusap sina Paul at Maggie.
Ang alak sa dugo ni Paul ay tatlong beses sa legal limit.
Alam namin dahil kumuha ng dugo niya ang ospital,
dahil mukha siyang wala sa kontrol.
Lasing siya. Wala nang tanong dito.
Ang video, ang mga bata ay naglalakad papunta sa bangka.
Ito na ang huling beses na makikitang buhay si Mallory Beach.
Nakangiti siya, masaya, nasa kalakasan ng buhay niya,
na isang oras bago ito matapos.
Ayaw ni Paul na may ibang magmaneho.
Dinuraan niya si Morgan, tinawag na harot, at sinampal niya ito.
Bumalik siya sa manibela at ibinagsak pababa ang throttle.
Tumama ang bangka sa tulay at umakyat sa mga bato sa paanan ng tulay.
Pagkatapos ng pagsalpok,
may 20 alagad ng batas sa lugar na ito,
at walang nakaisip na ilagay si Paul Murdaugh sa harap ng kotse nila
para tanungin siya tungkol sa nangyari.
- Si Paul ang nagmamaneho. - Siya ang nagmaneho?
Oo.
Sino ang nagmaneho ng bangka?
Oo, ang lalaking walang damit daw ang nagmaneho ng bangka.
Hindi ito indikasyon na may walang kasanayan,
dahil di ka pwedeng walang kasanayan.
Ang di mo maiisip sa sandaling 'yon
ay ang koneksyon ng mga taong iyon sa mga Murdaugh at kay Alex.
Si Michael Brock ay ang pangunahing imbestigador sa unang 24 na oras
ng Department of Natural Resources,
at may malapit na kaugnayan sa mga Murdaugh.
Sinabi ni Anthony Cook kay Michael Brock na pinatay ni Paul Murdaugh ang nobya ko,
pero walang ebidensya ng audio recording na iyon.
ALAM MO KUNG NASAAN ANG TAPE?
WALA SA AKIN. AT HINDI KO ALAM
May isa pang opisyal, si Michael Paul Thomas.
Si Michael Paul Thomas ay kilalang ahente ng DNR,
at inilabas niya si Paul sa napakaraming problema.
Ang lalaking ito ay parang aso ni Alex Murdaugh.
Si Michael Paul Thomas ay ang matalik na kaibigan ni John Marvin Murdaugh.
Si John Marvin Murdaugh ay kapatid ni Alex.
May phone records ako.
At noong gabi ng pagsalpok ng bangka at sa mga araw pagkatapos nito,
si John Marvin Murdaugh ay tumawag kay Michael Paul Thomas.
Nakasaad sa mga dokumento ng Department of Natural Resource
na tinawagan din ni John Marvin Murdaugh si Austin Pritcher.
Siya ang opisyal na nasa ospital para interbyuhin ang mga bata.
Nakasaad na pumunta si John Marvin at kinuha ang trailer sa bangka
at kung tumulong siya sa pag-alis ng bangka, hindi ko alam.
Pero nakadokumento at nandoon siya sa eksena noong araw na iyon.
Nang dumating sina Randolph at Alex Murdaugh sa ospital,
inilarawan ng mga empleyado ng ospital ang pagsisikap ni Alex
na manipulahin ang nangyayari.
Di inaalala ni Alex na mahanap si Mallory.
Inaalala niya na ang paggawa ng kalituhan,
siguraduhing walang magsasalita,
na tikom ang bibig ng lahat, at kung ginawa nila,
na hindi matutukoy kung sino ang nagmaneho ng bangka.
Paulit-ulit naming nakita,
ang lahat tawag mula sa mga imbestigador sa mga Murdaugh.
Walang tumawag kina Phillip at Renee Beach.
Nagtatanong ako tungkol sa pamilya ni Mallory.
Nasa akin ang phone number pero ayaw kong tumawag,
at di ko alam.
Hanggang sa may siguradong alam na tayo, hindi magandang ideya na tumawag.
Ayaw nating gumawa ng panic, pumunta sila dito at magkaroon ng isyu.
Nabalitaan ng nanay ni Renee ang aksidente sa bangka at tinawagan si Renee,
pero wala pa ring nagsasabi sa kanya...
Ano... Hindi siya tinawagan ng DNR.
Kahit isang opisyal ay di siya tinawagan.
Wala sa mga alagad ng batas, walang tumawag sa amin.
Ang di ka tawagan ng alagad ng batas o kung sinuman
para sabihing nawawala ang anak mo.
Baka nakatulong. Maaaring hindi, pero baka may naitulong.
Ngayon, isa sa mga ginawa namin ay kumuha kami ng biomechanical engineer.
Sigurado akong may nakakita na ng crash test dummies.
At ang biomechanical engineer ay dalubhasa sa paggalaw ng katawan at physics.
Kaya ang magagawa niya ay kunin ang posisyon ng mga tao sa bangka,
ang mga pinsalang natamo nila,
at alamin kung nasaan sila
kaugnay sa pinsala ng bangka at sa pinsala nila.
Nasa likod ng bangka sina Mallory at Anthony.
Nang tumama ito sa tulay, bumaba ang harap, tumaas ang likod,
at nahagis palabas sina Anthony at Mallory.
Nakatanggap si Mallory ng blunt force trauma sa ulo.
At pagkatapos noon, nalunod siya.
Nakaupo sina Miley at Morgan sa cooler sa pinakaharap ng bangka.
Nahulog si Morgan paharap.
Nadurog ang kamay niya sa pagitan ng tulay at ng bangka.
Nasa kanan niya si Miley. Nakataas ang paa niya.
Halos di niya naramdaman ang impact.
Nahagis si Connor sa center console.
May sugat siya sa panga at bali.
May mga rod holder sa gilid ng console. Nasira ito kung saan natapon si Connor.
Basag ang windshield. Hindi ito basag noon.
At nabaluktot din ang bar na hinawakan ni Connor.
Di puwedeng si Connor ang nagmaneho ng bangka
dahil di niya masisira ang tatlong rod holders.
Hindi sana nabali ang panga niya
at napunta sa kanang bahagi ng bangka.
Ang patotoo sa kaso ay talagang ang katotohanan
na di si Connor Cook ang nagmaneho ng bangkang ito.
Halos dalawang buwan ng patay si Mallory Beach
nang bumangga ang sinasakyang bangka sa tulay sa Parris Island.
Ngayong gabi, sa unang pagkakataon, ay may inakusahan.
Tatlong kaso laban sa 20-taong gulang na si Paul Murdaugh,
lasing na namangka na nagdulot ng kamatayan
at dalawang kaso na may matinding pinsala sa katawan.
Pagkalunod at blunt force trauma sa ulo pagkatapos ng pagsalpok.
'Yan ang nakita sa autopsy na dahilan ng pagkamatay ni Mallory Beach.
Ang bangkay niya ay natagpuan ng mga boaters
sa Broad Creek Marina makalipas ang isang linggo.
Ang kasalukuyang 14th circuit solicitor's office,
dalawang hukom ng Beaufort County at opisina ng Beaver County's sheriff
ay umalis sa kasong ito dahil sa relasyon nila sa Murdaugh.
Sinabi sa akin ni Robert Kittle,
walang espesyal na pagtrato kay Murdaugh dahil sa pamilya niya.
Ang pinagtatalunan ng marami ay kung bakit di nakakulong si Murdaugh.
Wala pa tayong balita kay Paul Murdaugh
o di pa nakita hanggang sa arraignment hearing sa susunod na mga linggo.
Ngayon, ang 20-anyos na si Murdaugh ay maaaring makulong ng higit sa 25 taon.
Siyempre, ia-update namin kayo.
Alam ko na lalabas din ang totoo. Parang ang bigat sa balikat ko ay nawala.
Nakakagulat na makita ang isang malaking pangalan na bumagsak,
pero laging nasa likod ito ng ulo mo.
Kakasuhan ba talaga siya
at makukulong ba tulad ng nararapat,
o magpapaikot-ikot ito?
NAGTA-TYPE...
Nilapitan ako ni Paul.
HELLO?
Sinubukan lang niyang manipulahin ito
sa paraang babalik ako, pero...
sinabi ko na 'wag na siyang mag-message.
Hayaan mo akong gumaling bilang tao, na kayanin ang pagkamatay ni Mallory.
Subukan kong intindihin ang katotohanang ginawa mo ito.
Baka makulong si Paul.
NOBYO NI MALLORY
Halo-halo ang naramdaman ko doon.
Parang, natakot ako, pero galit ako sa kanya.
Ang magkaroon ng isang bagay na mahal mo...
at pagkatapos ay wala na, bago mo magawang...
kahit magpaalam man lang.
Naaalala ko ang mga kahangalang desisyon na ginagawa niya,
kung gaano siya kaloko.
Kung gaano siya kahirap pakisamahan.
Baka kailangan mong makulong, alam mo ba?
Kailan ka matututo?
KORTE NG HAMPTON COUNTY
3 BUWAN PAGKATAPOS NG PAGSALPOK
Dale Shannon, ngayon ang unang araw na makita natin si Murdaugh sa korte.
Mahaharap siya sa ilang mabibigat na kaso.
May kalahating dosenang reporter doon.
Pumasok sina Alex at Maggie.
Si Alex, sabi niya, "Uy, Michael, kumusta?"
Nasa korte siya, at sasampahan ang anak mo ng felony,
at para kaming nasa kampo ng pangangaso ng daddy niya,
maghahalo ng inumin, o magpiprito ng isda, o kung anuman.
Binigyan ng espesyal na pagtrato ito dahil sa kung sino sila.
Noong araw na nagpunta siya sa korte,
ginawa ang mug shot niya nang regular, na naka-polo shirt.
Kung ako ang nagmaneho ng bangka nang gabing iyon,
o kahit sino maliban kay Paul,
nakakulong na kami, sigurado ako.
At posibleng nandoon pa rin.
Ipinapalagay na inosente siya. Nag-plead siya ng not guilty.
Nag-plea ng not guilty ang abogado ni Murgaugh
sa tatlong bilang ng felony, at winave ang pagdinig ng anumang mga kaso,
na nangangahulugang nakatago ang mga detalye hanggang sa paglilitis.
Magtatakda ng personal recognizance bond sa halagang $50,000.
Ginawa namin ang normal. Hinawakan ito sa normal na paraan.
- Ba't siya nagplead ng not guilty? - Dahil wala siyang kasalanan.
Hindi pa siya nakulong,
hindi siya nakaposas, di siya nagsuot ng orange na damit.
Alam mo, parang walang nangyari.
Si Paul Murdaugh ay kinasuhan ng felony,
kabilang ang pamamangka ng lasing na nagdulot ng kamatayan.
Lumabas ang mga magulang ni Beach at sinabing wala silang komento.
Hindi pa rin itinakda ang petsa ng paglilitis sa kasong kriminal.
KASUKLAM-SUKLAM ANG KWENTO! DI MAKUKUHA NI #MALLORYBEACH ANG HUSTISYA
#SOUTHSGOODOLBOYSYSTEM AY BUHAY AT MAAYOS...
WALANG POSAS.
WALANG JUMPSUIT.
WALANG KULUNGAN.
NAKAKUHA NG MAGINOONG PAGTRATO SI PAUL MURDAUGH SA KORTE
2021 2 TAON PAGKATAPOS NG PAGSALPOK
Pagkatapos ng court hearing ni Paul,
lumipat siya sa log cabin ng pamilya sa Moselle.
Dalawang taon na mula nang maaksidente ang bangka,
at makikita mo ang Snapchat stories ng mga taong kainuman si Paul.
Namumuhay siya tulad ng dati bago ang aksidente.
Nagalit ako doon, at inalis ko sila sa buhay ko
dahil pakiramdam ko di nila nirerespeto si Mallory.
Pagkatapos ng aksidente sa bangka, dumaan na ako sa mga tagapayo,
at walang angkop sa kanila.
Pakiramdam ko di nila ako natutulungan para mailabas ang aksidente sa bangka.
at guilt ng nakaligtas,
at ang pagkawala ng pinakamatalik mong kaibigan mula pagkabata,
sa trauma ko sa nakaraang relasyon namin ni Paul.
Para itago niya ang itinago niya sa loob ng maraming taon ay...
masakit sa loob ko.
Hanggang sa araw ng aksidente,
wala akong ideya sa pagdura, pananakit, at pagsampal,
at pagpapahina ng loob niya.
Hindi ko alam 'yon.
At masasabi ko sa inyo ngayon,
di ko pa rin alam kung gaano ito kadalas mangyari dati.
- Alam mo? - Malamang ilang beses itong nangyari
dahil sa araw ng aksidente, iyon na iyon.
- Tapos na. Nagawa na. - Tapos na.
- Iyon na ang katapusan. - Iniligtas daw siya ni Mallory.
At isang paraan iyon na iniligtas niya siya.
Kami ni Paul, di ko na siya nakita
mula nang dalawang araw pagkatapos ng pagsalpok.
Sinubukan kong di siya tingnan.
Dahil galit pa rin ako sa sandaling iyon, alam mo na, at...
masasabi ko na nakatitig siya sa akin.
Hinihintay niya akong tumingin sa kanya. At...
At sa wakas, tumingin ako sa kanya.
At nang magkatinginan kami, alam mo, siya... Sinabi niya,
"Alam mong mahal kita, at patawad." At...
Sabi ko, "Mahal din kita pero kailangan mo nang umalis."
Sinusubaybayan ko ang South Carolina. Kinover ko para sa Wall Street Journal.
Halos 17 taon ko na ngayon.
Kaya sinimulan kong subaybayan ang kaso.
NI VALERIE BAUERLEIN
Nang late spring, unang bahagi ng tag-araw 2021,
malala ito para sa mga Murdaugh.
Kinasuhan ng kriminal si Paul sa pagkamatay ng Mallory Beach,
at sa kasong iyon ay gumagana sa sistema.
Pero ang asal at paglabag sa batas ni Paul
ay patuloy pa rin sa kabila ng pagsisiyasat sa kanya.
- Kumusta ka, sir? - Opo, sir.
Okay, nakuhanan kita sa 78.
- 78? - Oo.
- Mabilis pala ako nang makita kita. - Okay.
Si Buster Murdaugh ay pinatalsik
sa University of South Carolina dahil sa plagiarism.
At dahil doon, nagkaroon ng malaking stress sa kasal nina Maggie at Alex.
Nalaman ni Maggie Murdaugh na hindi nababayaran ang mga bayarin.
Paulit-ulit na sinabi na kumuha siya ng forensic accountant
para ayusin ang mga bayarin nila.
Ang iba pang tsismis na nailimbag ay dumalaw din siya sa divorce lawyer.
Kaya may mga indikasyon na ang pamilya ay nasa ilalim ng pagtaas ng stress
sa maraming antas.
Habang nangyayari ang lahat sa pamilya nila,
hindi ko alam dahil wala ako, pero matagal ko na siyang kilala,
alam ko kung paano siya.
Ang dalawang taon na pinagdaanan ni Paul, nasasaktan siya.
Hindi lang siya naglalakad na parang may nakuha,
na akala ng lahat.
Siya ay...
Natatakot siya.
HUNYO 7, 2021
Hampton County 911, ano ang emergency mo?
Ito si Alex Murdaugh ng 4147 Moselle Road.
Kailangan ko ng pulis at ambulansya agad.
Okay, sabi mo 4147 Moselle Road?
Masama ang tama ng asawa at anak ko.
Wala sa kanila, hindi... Wala ni isa sa kanila ang gumagalaw.
- Tiningnan ko na, masama ito. - Manatiling nasa linya, okay?
Nasa trabaho kami ni Renee.
Narinig namin agad dahil pareho kaming nars sa kulungan.
Bigla siyang nataranta.
Sabi niya, "Kailangan mong malaman kung ano ang nangyari."
Nakatanggap ako ng tawag mula kay Mama na pinatay sina Paul at Miss Maggie.
At wala akong masabi.
Pinatay ang lalaking dinate ko ng apat na taon.
Pinatay din ang mama niya, sa tabi niya.
Alam kong galit ako kay Paul, pero...
masakit sa puso kong malaman na may taong malisyosong pinatay.
Isang ina at isang anak.
Nahirapan akong iproseso.
Nabalitaan ko ang double homicide nina Maggie at Paul
pagkatapos itong mangyari.
Late nangyari ang pamamaril, kaya inabot ng ilang oras bago naiulat,
at kaunti lang ang impormasyon.
Nakakatanggap ako ng text.
"Narinig mo ba ang nangyari sa Lowcountry?"
Pero kinabukasan, dalawang araw pagkatapos,
lumabas ito sa lokal at state news.
Dalawang miyembro ng kilalang pamilya sa Lowcountry ang nadiskubre magdamag.
Isang misteryo ng pagpatay ang naganap sa hunting lodge gate sa Colleton County.
Si Paul Murdaugh at ina niyang si Margaret Murdaugh,
ay mga biktima ng pamamaril kagabi, sa mahabang driveway sa likod ko.
Kaunti lang ang sinabi ng mga imbestigador ng estado.
Walang press conference ang mga alagad ng batas,
walang sinagot na tanong maliban sa mga pahayag.
BAWAL ANG TRESPASSING
Walang sinasabi ang alagad ng batas, pero ang alam natin,
gumagala pa rin ang mamamatay-tao.
Nagkaroon ng kawalan ng katiyakan pagkatapos ng pagpatay.
Pero alam natin ang sinabi ni Alex Murdaugh sa mga imbestigador.
NAIDLIP SI ALEX
Nasa bahay si Alex. Umidlip. Bumangon, di nakita sina Maggie at Paul.
Malawak ang ari-arian. Di ko alam saan sila.
Nag-text sa kanila at sinabing, "Puntahan ko sina Mama at Papa."
At pumunta para tingnan ang tatay niya,
na mabilis humihina ang kalusugan pagkatapos ng matagal ng sakit,
at ang ina niya, na may dementia.
Matagal bago makarating, dumalaw, makauwi.
Nang nakabalik siya sa Moselle nang 10:15, 10:20,
doon niya nadiskubre ang kaguluhang nangyari.
Nangyari ang pamamaril malapit sa kennels na malapit lang sa pangunahing bahay.
Binaril si Maggie ng maraming beses sa dibdib at sa likod
at pumwesto na parang may tinatakasan.
Binaril ng isang beses sa dibdib si Paul, na isang masamang paraan para mamatay.
Pero, binaril ulit siya sa leeg at ulo.
Malubha ang pagkabaril sa kanya kaya mahirap siyang makilala.
Kaya tumawag si Alex Murdaugh sa 911.
Ang tawag sa 911, isa ito kung saan magkakaiba ang nariring ng mga tao.
May Alex Murdaugh sa linya.
Sige. Ano'ng pangalan niya?
Maggie. Maggie at Paul.
- Humihinga pa ba siya? - Hindi. Di na sila humihinga.
Siya ba... Okay.
May nakikita ka bang... May ibang tao ba diyan?
Wala po.
Umalis ako. Kababalik ko lang.
Ayaw kong hawakan mo sila, okay?
Hinawakan ko na sila para tingnan kung humihinga sila.
Masasabi kong mataas ang boses ni Alex.
Ang bilis niyang magsalita. Malalim ang paghinga niya.
Maririnig mo ang tahol ng mga aso. Magulo, nakakabaliw, at madilim na eksena.
Ngayong umaga, mga miyembro ng pamilya Murdaugh
nagsalita sa unang pagkakataon mula nang si Alex Murdaugh
ay natagpuan ang kanyang anak na si Paul at ang asawa nitong si Maggie,
na pinagbabaril hanggang sa mamatay sa labas ng bahay nila sa South Carolina.
Kumusta ang kapatid mo?
Siya ay nakatayo, at mukhang malakas at gumagawa ng paraan.
Tapos ay babagsak.
Siya ay...
- Mahirap ito para sa amin. - Babaguhin ka nito bilang pamilya...
NAGSALITA ANG PAMILYA NG MAG-INANG PINATAY
At hindi ko maisip ang kakila-kilabot na nararanasan ng kapatid ko.
Sinasabi ng mga Murdaugh na may mga banta si Paul sa mga di kilalang tao.
Mga tao, sabi nila, na di nila kilala.
- Marahas na pananakot ba? - Hindi ko inisip na totoo itong banta.
Kung alam ko lang, may nagawa sana ako o ipinabatid ko kung kanino man.
Pero sa tingin ko, alam mo, nagkamali ako.
Inanunsyo nina Alex at Buster Murdaugh ang $100,000 na pabuya
para sa impormasyong hahantong sa pag-aresto at paghatol
sa mga pumatay kina Maggie at Paul Murdaugh.
May patay na mag-ina sa lupa, hindi malayo sa isa't isa.
Binalot ng takot ang komunidad na ito. Sino ang pumatay kina Paul at Maggie?
Kumakalat ang espekulasyon sa posibleng nangyari.
Isipin na may kaugnayan ito sa pagkamatay ni Mallory Beach.
Ano ang motibasyon maliban sa galit o paghihiganti?
Sa publiko lang nakiramay ang pamilya Beach,
pero masasabi ng iba, o naiisip, sino ang may interes dito?
Tinarget ba nila at pinatay ang binata dahil sa pagkamatay ni Mallory?
TARGET ANG ANAK
Maliit na bayan ito, kaya lahat ay umiikot, nag-uusap,
at lahat ay nakatingin sa mga taong nasa bangka nang gabing iyon.
Wala na ang nobya ko, Bo.
Sana mabulok ka sa impiyerno!
Pinuntahan ako ng alagad ng batas sa trabaho para tingnan ako sa mata
at sabihing, "Ikaw ang pangunahing suspek, at bigyan mo ako ng alibi."
Pero uminit ang ulo ko.
Isang mabuting kaibigan ko ang tinutukoy mo dito.
Mayroong ilang mga bagay na nagpapahiwatig na,
alam mo, dahil sinubukan nilang sisihin si Connor sa pagiging driver ng bangka,
na mas titingnan siya ng mas seryoso kaysa sa iba.
Kahit kailan ay hindi ako nabigla at uminit ang ulo pero...
Mahirap ito.
Napakaganda mo para sa akin
Sabi sa Lumang Tipan, "Mata sa mata."
Tingin ko ay takot si Paul,
dahil sinabi sa akin ng iba na natatakot sila sa akin,
at kung ano ang gagawin ko, o mangyayari, dahil ikaw...
Kung gaano ko kamahal ang mga anak ko at ang relasyon ko sa kanila.
Nakipag-ugnayan sa akin ang isang alagad ng batas isang gabi nang pauwi ako,
at sa tingin ko ang sagot ko sa kanya ay nagulat ako na hindi ka tumawag agad.
Pumunta ang ahente ng SLED sa trabaho ko,
at gusto niyang kumuha ng DNA sample ng buhok ko,
fingerprint ko at dura.
Dahil may kaugnayan ako sa pamilya, naiintindihan ko.
Tiningnan ko siya sa mata at sinabing, "'Wag mong kaligtaan si Alex Murdaugh."
Sinabi ng opisina ng Sheriff at SLED na wala silang lead,
pero di sila naniniwala na dapat mag-alala ang publiko sa insidente.
Kahit tinatawag itong double homicide, walang panganib sa publiko ngayon,
na sa huling ulat, di sila naghahanap ng mga suspek sa kasong ito.
Kakaiba ito, kung makikipag-usap ka sa criminologist,
na walang mga paglalarawan ng suspek, walang sketch,
walang sasakyan na dapat bantayan.
Sa simula pa lang, sinabi na ng pulisya na walang panganib sa publiko.
Malaking tanong ang bumabagabag sa akin. Bakit walang panganib sa publiko?
Kakaiba ang katahimikan sa kung ano ang nangyari dito.
Sa puntong ito, may kaunting impormasyon lang para magpatuloy.
Noong una, iginiit ng mga abogado ni Alex Murdaugh na mayroon siyang alibi,
na binisita niya ang magulang niya nang gabing iyon.
At sa paglipas ng panahon, marami ang nalaman sa dalawang baril na ginamit.
Ilang beses tinamaan ng shotgun si Paul. Mas mahirap i-trace iyon.
Ang shotgun ay hindi nag-iiwan ng ballistics trail gaya ng rifle.
Pero alam natin mula sa larawan sa social media ng Moselle
na marami ang shotgun sa lugar.
Binaril si Maggie gamit ang AR-15 style rifle.
Kakaiba 'yon.
Nakalagay ito sa tinatawag na "Blackout 300,"
na isang partikular na uri ng bala.
May mga naiwan pang shell casing sa lugar.
Ganitong uri ng rifle ang pumatay kay Maggie.
At hulaan mo? May ganitong baril ang mga Murdaugh.
At di pa ito naibigay sa mga imbestigador para maalis bilang murder weapon.
Noong nakaraan, 10, 15 taon na ang nakaraan,
isang masamang pangyayari na tahimik na nawala.
Binago ng double homicide nina Maggie at Paul ang lahat.
Lahat ng mata ay nasa Hampton, South Carolina, sa Lowcountry.
Kung may lihim ang mga Murdaugh, lumabas na ito ngayon.
Ano'ng nangyayari diyan?
Nahulog ang kasambahay ko at duguan ang ulo.
Hindi ko siya maibangon.
Okay, nasa sahig ba siya o malapit sa taas--
Nasa sahig siya.
- May malay ba siya? - Hindi, wala.
Okay, alam niyo ba kung sino siya?
- Pwedeng 'wag ka ng magtanong-- - Nasa daan na sila--
Papunta na sila...
Natatakot ba ako sa mga kinalabasan mula sa kanila? Oo.
Usap-usapan ang mga nawalang tao dahil sa mga Murdaugh.
Hindi pa matatapos ang kuwento,
at oo, kinakabahan akong umupo dito at gawin ito ngayon.
Corporal Booker sa South Carolina Highway Patrol.
Ito ang insidente sa Hampton County sa Sandy Run Road.
Isang Puting binata na may matinding trauma sa ulo.
Tatanungin kita.
Nang sinabi niya na parang may sumusunod sa kanya,
sinabi ba niya na, "May kotseng sumusunod sa'kin," o...
Sabi ko, "Maglalakad ka ba? Dahil may kotseng dumadaan."
At naputol ang tawag.
At may mga katunayan na walang kwenta,
may mga katawan na nakatali sa pamilyang ito.
May narinig akong pangalan, at iyon ay Murdaugh.
- Murdaugh. - Murdaugh.
Pabalik-balik sila at sinasabing Murdaugh boys iyon.
Nasa likod nito ang Murdaugh boys.
Kinausap ko sila ukol dito, at tumawa lang sila.
Sa loob ko, may nangyayari.
Mamamatay ang nakakakilala kay Morgan.
Ano'ng nangyayari?
Tumangging magkomento ang Department of Natural Resources
o hayaan ang kanilang mga opisyal para sa isang panayam.
Di na nagtatrabaho si Michael Brock sa DNR.
Tagapagsalin ng subtitle: Juneden Love Grande